CELEX: 62019CN0911
Language: hu
Date: 2019-12-13 00:00:00
Title: C-911/19. sz. ügy: A Conseil d'État (Franciaország) által 2019. december 13-án benyújtott előzetes döntéshozatal iránti kérelem – Fédération bancaire française (FBF) kontra Autorité de contrôle prudentiel et de résolution (ACPR)

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/21
            
         
      A Conseil d'État (Franciaország) által 2019. december 13-án benyújtott előzetes döntéshozatal iránti kérelem – Fédération bancaire française (FBF) kontra Autorité de contrôle prudentiel et de résolution (ACPR)
      (C-911/19. sz. ügy)
      (2020/C 61/26)
      Az eljárás nyelve: francia
      
         A kérdést előterjesztő bíróság
      
      Conseil d'État
      
         Az alapeljárás felei
      
      
         Felperes: Fédération bancaire française (FBF)
      
         Alperes: Autorité de contrôle prudentiel et de résolution (ACPR)
      
         Az előzetes döntéshozatalra előterjesztett kérdések
      
      
                  1)
               
               
                  Egy európai felügyeleti hatóság iránymutatásaival szemben indítható-e az Európai Unió működéséről szóló szerződés 263. cikkének rendelkezéseiben szabályozott megsemmisítés iránti kereset? Igenlő válasz esetén: egy szakmai szövetség megsemmisítés iránti keresettel elfogadhatóan vitathatja-e a tagjainak – akiknek az érdekeit védi – szóló, e szövetséget sem közvetlenül, sem személyesen nem érintő iránymutatások érvényességét?
               
            
                  2)
               
               
                  Az 1. pontban feltett kérdésekre adott nemleges válasz esetén: egy európai felügyeleti hatóság iránymutatásai az Európai Unió működéséről szóló szerződés 267. cikkében foglalt rendelkezésekben szabályozott előzetes döntéshozatalra utalás tárgyát képezhetik-e? Igenlő válasz esetén: egy szakmai szövetség kifogás útján elfogadhatóan vitathatja-e a tagjainak – akiknek az érdekeit védi – szóló, e szövetséget sem közvetlenül, sem személyesen nem érintő iránymutatások érvényességét?
               
            
                  3)
               
               
                  Abban az esetben, ha a Fédération bancaire française (francia bankszövetség) kifogás útján elfogadhatóan vitathatja az Európai Bankhatóság által 2016. március 22-én elfogadott iránymutatásokat, a Bankhatóság ezen iránymutatások kibocsátásával túllépte-e az európai felügyeleti hatóság (Európai Bankhatóság) létrehozásáról szóló, 2010. november 24-i 1093/2010 európai parlamenti és tanácsi rendeletben (1) ráruházott hatáskörét?
               
            
         (1)  Az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendelet (HL 2010. L 331., 12. o.).